
Na osnovu člana 12. Privremene Statutarne Odluke Grada Zavidovići („Službeni glasnik Općine Zavidovići“, broj: 4/2022), člana 32. Odluke o izvršenju Budžeta Grada Zavidovići za 2026. godinu („Službeni glasnik Grada Zavidovići“, broj: 12/25) i člana III Odluke Gradonačelnice Zavidovići o korištenju sredstava za dodjelu stipendija redovnim studentima prvog i drugog ciklusa studija sa prebivalištem na području Grada Zavidovići za akademsku 2025. /2026. godinu, broj: 04-11-1760/26-AP-2 od 18.09.2025. godine, Gradonačelnica Zavidovići donosi:
 K R I T E R I J E 

o dodjeli stipendija  redovnim i redovnim samofinansirajućim studentima 
prvog i drugog ciklusa studija sa prebivalištem na području Grada Zavidovići za akademsku 2025. /2026. godinu
I
Iz Budžeta Grada Zavidovići dodjeljivat će se stipendije redovnim i redovnim samofinansirajućim studentima, prvog i drugog ciklusa studija visokoškolskih ustanova, sa prebivalištem na području Grada Zavidovići, koji ispunjavaju uvjete utvrđene ovim kriterijima i konkursom.

II
Stipendiju može dobiti student državljanin Bosne i Hercegovine sa stalnim prebivalištem na području Grada Zavidovići koji studira na visokoškolskoj ustanovi u Bosni i Hercegovini i inostranstvu.
Pravo na dodjelu stipendije studenti mogu ostvariti uz ispunjavanje općih kriterija: 
- da nisu u radnom odnosu,

- da ne koriste usluge smještaja i ishrane u studentskim domovima,
- da ne primaju stipendiju u/iz BiH po bilo kom drugom osnovu, 
- da ne obnavljaju godinu studija, 
- da nisu u statusu apsolventa,

- da nisu studenti koji su u akademskoj 2024. /2025. godini ostvarili pravo na stipediju kao  

  studenti prve godine studija a u akademskoj 2025. /2026. godini su ponovo upisali prvu 
  godinu studija na nekom drugom fakultetu,
- da nisu pohađali istu godinu studija (ranije studiranje ili promjena fakulteta),
- da student ima stalno prebivalište na području Grada Zavidovići.
III
Studenti koji ispunjavaju opće kriterije boduju se po posebnim kriterijima:
1. OSTVARENI USPJEH (studenti prve godine prvog ciklusa studija)

a) Ostvareni uspjeh u srednjoj školi:

- za studente koji su u toku srednjoškolskog obrazovanja ostvarili prosječan uspjeh odličan,  

  bodovanje se vrši tako što se prosječna ocjena uspjeha uveća za 4 i množi  koeficijentom 5,

- za studente koji su u toku srednjoškolskog obrazovanja ostvarili prosječan uspjeh vrlo dobar, 
  bodovanje se vrši tako što se prosječna ocjena uspjeha uveća za 3 i množi  koeficijentom 5,

- za studente koji su u toku srednjoškolskog obrazovanja ostvarili prosječan uspjeh dobar, 
  bodovanje se vrši tako što se prosječna ocjena uspjeha uveća za 2 i množi  koeficijentom 5,

- za studente koji su u toku srednjoškolskog obrazovanja ostvarili prosječan uspjeh dovoljan, 
  bodovanje se vrši tako što se prosječna ocjena uspjeha uveća za 1 i množi  koeficijentom 5.
             b) Studentima prve godine koji su bili učenici generacije u srednjoj školi dodaje se još 
                 25 bodova.

2. OSTVARENI USPJEH (studenti druge i viših godina prvog ciklusa studija, kao i studenti prve/druge godine drugog ciklusa studija):
a) bodovanje se vrši tako što se prosječna ocjena svih položenih ispita u toku studija, 
uključujući i prvi ciklus, množi koeficijentom 5,

b) studentima koji su ostvarili najmanje prosječnu ocjenu 9,00 ili ekvivalent, pored 
 množenja koeficijentom 5 dodaje se još 5 bodova.

c) studentima drugog ciklusa sa obavezom dvosemestralne pripreme i usavršavanja stranog jezika prije zvaničnog polaganja ispita iz programa drugog ciklusa, tokom ova dva semestra kao i na prvoj godini uključenja u nastavu sa ispitima iz struke, vrednuje se prosječna ocjena svih položenih ispita u toku prvog ciklusa studija.
        3. GODINA STUDIJA
            a) studenti druge godine     - 4 boda,

            b) strudenti treće godine     - 6 bodova,

            c) studenti četvrte godine   - 8 bodova,

            d) studenti pete godine       - 10 bodova,

            e) studenti šeste godine       - 12 bodova.
NAPOMENA: U skladu s članom 5. stav 1. Okvirnog zakona o visokom obrazovanju, prvi ciklus studija traje najmanje tri najviše četiri godine. Jedna godina studija vrednuje se sa 60 ECTS bodova (European Credit Transfer System). Iz odredbi člana 5. stav 1. izuzima se studij medicinske grupne nauke, koji se u prvom ciklusu studija vrednuje do 360 ECTS bodova, odnosno koji može trajati do 6 godina.

Drugi ciklus studija traje jednu ili dvije godine i vrednuje se tako da u zbiru s prvim ciklusom studija nosi 300 ECTS bodova. Koncept trajanja prvog i drugog ciklusa studija može biti: 3+2, 4+1 i 4+2.
Studentima prve godine drugog ciklusa studija po konceptu 3+2 dodaje se 8 bodova (što odgovara četvrtoj godini studija).


Studentima druge godine drugog ciklusa studija po konceptu 3+2 dodaje se 10 bodova (što odgovara petoj godini studija).

Studentima drugog ciklusa studija po konceptu 4+1 dodaje se 10 bodova (što odgovara petoj godini studija).
Studentima drugog ciklusa studija po konceptu 4+2 dodaje se 12 bodova.
      4. EKONOMSKO-SOCIJALNA SITUACIJA
Bodovanje će se izvršiti na osnovu ukupnih mjesečnih primanja porodice po članu domaćinstva, a prema kućnoj listi i priloženom dokazu o statusu za svakog člana domaćinstva kako slijedi:

- do 200  KM


- 25 bodova,

- od 201 -300  KM

- 20 bodova,

- od 301-400   KM

- 15 bodova,

- od 401-500   KM

- 10 bodova,

- od 501-600   KM  

-   5 bodova,

- od 601-700   KM

-   1 bod,

            - preko 700 KM                     -   0 bodova.
     5. INVALIDNOST STUDENTA (po bilo kojem osnovu)

         a) do 40%        - 3 boda,

         b) 40-70%       - 5 boda,

         c) preko 70%  - 8 bodova.

     6. STUDENTI BEZ OBA RODITELJA – 10 bodova.
     7. PRIPADNICI ROMSKE NACIONALNOSTI  imaju pravo na bezuvjetnu dodjelu  

        stipendije i u slučaju prve obnove godine studija.
IV
U slučaju istog broja bodova po svim osnovama iz tačke III ovih kriterija, prednost će se dati  studentu sa boljim uspjehom. 
V                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                       

Stipendije se dodjeljuju na osnovu konkursa kojim se navode uvjeti za dodjelu stipendije, potrebna dokumentacija i drugi uvjeti.

Zahtjev /obrazac se preuzima u INFO centru ili sa web stranice Grada Zavidovići. Popunjen obrazac zahtjeva sa ostalom dokumentacijom dostavlja se Gradu Zavidovići – Služba za upravu društvenih djelatnosti, pitanja boraca i opću upravu, putem prijemne kancelarije /pisarnice/ ili putem pošte na adresu Ulica Mehmed-paše Sokolovića broj 9, Zavidovići.
                                                                    VI





 
Isplata stipendije će se vršiti putem banaka - na tekući ili žiroračun studenta-korisnika.






  VII


Gradonačelnica rješenjem formira komisiju koja vrši bodovanje i rangiranje kandidata, te objavljuje preliminarnu listu prema ostvarenom broju bodova. Na preliminarnu listu za dodjelu stipendija, kandidat može u roku od 8 dana od dana objavljivanja preliminarne liste pismenim putem ( preko Pisarnice )  uložiti prigovor ( obrazložen i utemeljen na dokazima) Službi za upravu društvenih djelatnosti, pitanja boraca i opću upravu Grada Zavidovići.

Nakon razmatranja prigovora, komisija utvrđuje konačnu rang listu za dodjelu stidendija na koju Gradonačelnica daje saglasnost.
 
Na konačnu listu nezadovoljni kandidati mogu uložiti žalbu Gradonačelnici u roku od 8 dana od dana objavljivanja iste.





 
                                                                      VIII

Konačan broj stipendija i visina iste po jednom korisniku,  utvrdit će se nakon provedenog konkursa.


  
Isplata će se, u skladu sa konačnom listom kandidata, koji ispunjavaju uvjete konkursa, izvršiti u više tranši ili jednokratno, shodno budžetskim mogućnostima, putem bankovnog računa studenta-korisnika.





             IX
Kriteriji stupaju na snagu danom donošenja, a objavit će se uz tekst Konkursa, na Oglasnoj ploči i web stranici Grada Zavidovići.
Dostavljeno:





    


1. Služba za upravu finansija, budžet i trezor,                                                 

2. U spis. 
Akt pripremio: ___________________________                                                                                                 

                             / Muamer Hrvić /                                                                      GRADONAČELNICA

Akt pregledala:___________________________

                                  / Asima Merdanović /                                                                     mr. iur. Erna Merdić Smailhodžić 
Akt pregledao: __________________

                        / Amir Mahmutović /                                                         
Akt revidirao:_____________________________

                                       / Sunija Ramić  /

Akt pregledao: ____________________________

                                   / Nermin Čahatrević /

                                                                 Grad Zavidovići, Ulica Mehmed-paše Sokolovića broj 9, 72220 Zavidovići

Telefon:  032/206-780 info, fax: 032/206-706, www.zavidovici.ba,grad.zavidovici@zavidovici.ba,opzdici@bih.net.ba,

_1251617337.unknown

